آلمان ده بیرینچی مرته آلمان تابعیتی گه ایگه بولمه گن کاندید بیر شهر نینگ شهرداری ایتیب سیلندی.
روستوک شهردارلیگی تامانیدن بیریلگن بیاناتده, اوشبو شهر ده توناوکون بولیب اوتگن ایککینچی روند سیلاولر نتیجه سیده, اوتکینچی نتیجه لر گه کوره, فقط گینه دنمارک تابعیتی گه ایگه مستقل کاندید کلاوس رو میسن نینگ, 57,1 فایز رای آلیش گه موفق بولیب شهردار ایتیب سیلنگن لیگی بیلدیریلدی.
شونده ی قیلیب آلمان ده بیرینچی مرته آلمان تابعیتی گه ایگه بولمه گن بیر کیشی شهردار ایتیب سیلنگن بولدی.  میسن نینگ رقیبی چپ حزبی نینگ کاندیدی ستیفن بوکاهن ایسه 42,9 فایز رای کسب ایتدی.
میلادی 1992 – ییلدن بیری آلمان ده یشیاتگن 46 یاشلی میسن, سیلاو لرده مسیحی دموکرات بیرلیگی و حُر دموکرات حزب لری تامانیدن قوللب- قُوَتلَندی.
تخمیناً 210 مینگ نفوس گه ایگه روستوک شهری نی 7 ییل لیک بیر مدت بیلن باشقره دیگن میسن, اوچ هفته آلدین بولیب اوتگن بیرینچی روند سیلاده 34,6 فایز رای آلیب بیرینچی بولرایکن, رقیبی بوکاهن ایسه 18,9 فایز کسب ایتیب ایککینچی اورین نی ایگلله گن ایدی.
آلمان ده اوروپا بیرلیگی اعضاسی اولکه لرنینگ وطنداش لری بیلن اوشبو اولکه ده یشیاتگن کیشی لر شهردارلیک اوچون کاندید بولیش امکانیتی گه ایگه.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
